recursal/SuperWikiNEXT-32B huggingface dataset:
ธงประจำชุมชนสวิงกิ้งนานาชาติ, ถูกสร้างขึ้นโดย Ted Williams และ Emilio Designs นักออกแบบกราฟิก. วงแหวนสีแดงเป็นตัวแทนของความรักและความผูกผันที่ไม่อาจแตกหักได้ในระหว่างคู่กัน สีเหลืองพื้นหลังเป็นตัวแทนของแสงและไฟแห่งความปรารถนา, สีน้ำเงินหมายถึงความใจกว้างดั่งท้องฟ้าอันกว้างใหญ่
**การสลับคู่**หรือเรียกอีกอย่างว่า **สวิงกิ้ง** ,บางครั้งจะเรียกว่า **การแลกเปลี่ยนภรรยา**, **การแลกเปลี่ยนสามี** หรือ**การแลกเปลี่ยนคู่ร่วมเพศ** เป็นพฤติกรรมการมีคู่ครองหลายคน ซึ่งทั้งคนโสดและคู่ขาในความสัมพันธ์มุ่งมั่นที่จะเข้าร่วมในกิจกรรมทางเพศกับคนอื่นๆเช่นเดียวที่เป็นกิจกรรมสันทนาการหรือทางสังคม การสลับคู่เป็นรูปแบบของความสัมพันธ์แบบเปิด ผู้คนอาจจะเลือกวิถีชีวิตในการสลับคู่ด้วยเหตุผลหลายประการ หลายคนได้กล่าวอ้างว่า คุณภาพ, ปริมาณ และความถี่ของการร่วมเพศที่เพิ่มขึ้น บางคนอาจจะมีส่วนร่วมในการสลับคู่เพื่อเพิ่มความหลากหลายในชีวิตทางเพศแบบเดิมๆของพวกเขาหรือเนื่องจากความอยากรู้อยากเห็นของพวกเขา บางคู่ได้มองเห็นว่าการสลับคู่เป็นทางออกของสุขภาพและหมายถึงการกระชับความสัมพันธ์ของพวกเขา

ปรากฏการณ์ของการสลับคู่ หรืออย่างน้อยก็มีบทสนทนาและภาคปฏิบัติอย่างกว้างขวาง เป็นการยกย่องโดยบางคนว่าเป็นอุบัติการณ์จากทัศนคติเสรีต่อกิจกรรมทางเพศภายหลังจากการปฏิวัติทางเพศในปี ค.ศ. 1960 การคินค้นและความพร้อมที่จะใช้ยาคุมกำเนิด และภาวะฉุกเฉินของการรักษาสำหรับโรคติดต่อทางเพศสัมพันธ์หลายโรคที่เป็นที่รู้จักกันในช่วงสมัยนั้น การยอมรับว่าการมีเพศสัมพันธ์อย่างปลอดภัยได้กลายเป็นเรื่องธรรมดาในช่วงปลายปี ค.ศ. 1980 

กลุ่มชุมชนสวิงกิ้งที่บางครั้งได้กล่าวถึงตัวเองว่า "วิถีชีวิต" หรือ "ทางเลือกของวิถีชีวิต"

อ้างอิง
-------

1. 1 2  Bergstrand, Curtis; Blevins Williams, Jennifer (2000-10-10). "Today's Alternative Marriage Styles: The Case of Swingers". *Electronic Journal of Human Sexuality*. **3**. สืบค้นเมื่อ 2010-01-24.
2. ↑  "Why Swing?". สืบค้นเมื่อ 4 October 2012.
3. ↑  Bergstrand, Curtis R.; Sinski, Jennifer Blevins (2010). *Swinging in America : love, sex, and marriage in the 21st century*. Santa Barbara, Calif.: Praeger/ABC-CLIO. ISBN 978-0313379666.
รินตินติน จากภาพยนตร์เรื่อง Frozen River ปี ค.ศ. 1929
**รินตินติน** (Rin Tin Tin) หรือชื่อเล่น **Rinty** (10 กันยายน พ.ศ. 2461 - 10 สิงหาคม พ.ศ. 2475) เป็นหมาพันธุ์เยอรมันเชพเพิร์ดที่มีชื่อเสียง มันปรากฏตัวในภาพยนตร์เงียบจำนวนมาก ระหว่างปี พ.ศ. 2465 ถึง 2475 ร่วมสมัยเดียวกับสตรองฮาร์ท แต่รินตินตินมีชื่อเสียงกว่า เพราะมีลูกหลานจำนวนหลายรุ่น ยังปรากฏตัวอยู่ในภาพยนตร์ยุคหลังๆ

รินตินติน เกิดในประเทศฝรั่งเศส ถูกพบในสภาพตื่นตระหนกจากเสียงระเบิดในช่วงสงครามโลกครั้งที่หนึ่ง โดยลี ดันแคน ทหารอเมริกัน ผู้นำมันมาเลี้ยงและนำกลับไปสหรัฐอเมริกาด้วย มันมีความสามารถพิเศษ กระโดดได้สูงถึง 3.5 เมตร เป็นที่สะดุดตา ชาร์ลส โจนส์ ผู้สร้างภาพยนตร์ นำมาแสดงภาพยนตร์ในปี พ.ศ. 2465 แสดงเป็นหมาป่าในภาพยนตร์หลายเรื่อง

รินตินติน ตายเมื่อปี พ.ศ. 2475 ที่ลอสแอนเจลิส หลังจาก รินตินติน ตายไปแล้วร่างของมันถูกนำกลับไปฝังที่ประเทศฝรั่งเศส ลูกหลานของมันยังได้ปรากฏในภาพยนตร์ ภาพยนตร์โทรทัศน์ และละครวิทยุ ต่อมาอีกหลายปี

ชื่อของรินตินติน ได้รับการจารึกไว้ที่ ฮอลลีวูด วอล์ก ออฟ เฟม นครลอสแอนเจลิส รัฐแคลิฟอร์เนีย สหรัฐอเมริกา

แหล่งข้อมูลอื่น
---------------

* รินตินติน ที่อินเทอร์เน็ตมูวีเดตาเบส
ระวังสับสนกับ การแต่งงาน
**การสมรส** เป็นการรวมกันทางสังคมหรือสัญญาตามกฎหมายระหว่างคู่สมรสที่สร้างสิทธิและข้อผูกพันระหว่างคู่สมรสด้วยกัน ระหว่างคู่สมรสและบุตร และระหว่างคู่สมรสกับญาติโดยการสมรส นิยามของการสมรสแตกต่างกันไปในแต่ละวัฒนธรรม แต่โดยหลักแล้วเป็นสถาบันซึ่งความสัมพันธ์ระหว่างบุคคล ซึ่งมักเป็นความสัมพันธ์แบบใกล้ชิดหรือความสัมพันธ์ทางเพศ ได้รับการรับรอง เมื่อนิยามอย่างกว้าง การสมรสถูกพิจารณาว่าเป็นวัฒนธรรมสากล ในหลายวัฒนธรรม การสมรสถูกทำให้เป็นทางการผ่าน**พิธีแต่งงาน** ในแง่ของการรับรองตามกฎหมาย รัฐเอกราชและเขตอำนาจอื่นส่วนมากจำกัดการสมรสไว้เฉพาะระหว่างคู่สมรสต่างเพศหรือสองบุคคลที่มีเพศภาวะตรงข้ามกันในสองเพศภาวะ (gender binary) และบางรัฐเอกราชและเขตอำนาจอื่นอนุญาตการสมรสที่มีภรรยาหลายคนได้ นับแต่ปี 2543 หลายประเทศและบางเขตอำนาจอื่นอนุญาตให้การสมรสเพศเดียวกันชอบด้วยกฎหมาย ในบางวัฒนธรรม แนะนำหรือบังคับให้มีการสมรสก่อนมีกิจกรรมทางเพศใด ๆ

บุคคลสมรสด้วยหลายเหตุผล มีทั้งทางกฎหมาย สังคม ลิบิโด อารมณ์ การเงิน จิตวิญญาณและศาสนา การสมรสสามารถกระทำในพิธีทางกฎหมายฝ่ายฆราวาส หรือทางฝ่ายศาสนาก็ได้ โดยปกติการสมรสสร้างข้อผูกพันที่เป็นนามธรรมหรือทางกฎหมายระหว่างปัจเจกบุคคลที่เกี่ยวข้อง บางวัฒนธรรมอนุญาตให้เลิกการสมรสได้ผ่านการหย่าร้างหรือการเพิกถอนการสมรส การสมรสที่มีคู่ครองหลายคนอาจยังเกิดขึ้นแม้จะมีกฎหมายประจำชาติก็ตาม

รัฐ องค์การ ฝ่ายศาสนา กลุ่มชนเผ่า ชุมชนท้องถิ่นหรือผู้เท่าเทียมกันสามารถรับรองการสมรสได้ มักถูกมองว่าเป็นสัญญา การสมรสตามกฎหมายเป็นมโนทัศน์ทางกฎหมายที่มองการสมรสว่าเป็นสถาบันของรัฐโดยไม่เกี่ยวข้องกับศาสนา ตามกฎหมายการสมรสของเขตอำนาจ การบังคับสมรส (forced marriage) มิชอบด้วยกฎหมายในบางเขตอำนาจ

อ้างอิง
-------

1. ↑  Haviland, William A.; Prins, Harald E. L.; McBride, Bunny; Walrath, Dana (2011). *Cultural Anthropology: The Human Challenge* (13th ed.). Cengage Learning. ISBN 978-0-495-81178-7.
2. ↑  Country Reports on Human Rights Practices for 2008 Vol.1 - Page 1353
**กองทัพประจำการ**ของสหรัฐสืบทอดกองทัพภาคพื้นทวีปเป็นกองทัพบกอาชีพถาวรของประเทศ แม้ในสมัยใหม่ แกนกลางอาชีพของกองทัพบกสหรัฐยังเรียกว่า "กองทัพประจำการ" อยู่ นับแต่ห้วงการปฏิวัติอเมริกันถึงหลังสงครามสเปน–อเมริกา ทหารอาสาสมัครรัฐและกรมทหารอาสาที่รัฐเป็นผู้จัดระเบียบ (แต่เปลี่ยนไปควบคุมโดยทางการรัฐบาลกลางและแม่ทัพของรัฐบาลกลางในยามสงคราม) ซึ่งสนับสนุนกองทัพประจำการของสหรัฐซึ่งมีขนาดเล็กกว่า กรมทหารอาสาเหล่านี้เปลี่ยนมาเรียก "อาสาสมัครสหรัฐ" (USV) ตรงกันข้ามกับกองทัพบกสหรัฐประจำการ (Regular United States Army) ระหว่างสงครามกลางเมืองอเมริกา ร้อยละ 97 ของกองทัพสหภาพเป็นอาสาสมัครสหรัฐ

ในการใช้ร่วมสมัย คำว่า "กองทัพประจำการ" หมายความถึงส่วนที่ประจำการเต็มเวลาของกองทัพบกสหรัฐ ซึ่งต่างจากกำลังสำรองกองทัพบก (Army Reserve) และกำลังพิทักษ์ชาติ (Army National Guard) ส่วนประกอบที่สี่ กองทัพบกแห่งสหรัฐ (Army of the United States) ไม่ปฏิบัติการตั้งแต่ระงับการเกณฑ์ทหารในปี 1973 แลกองทัพสหรัฐเป็นกองทัพอาสาสมัครล้วนนับแต่นั้น

ระบบกองทัพสหรัฐพัฒนาจากกองทัพภาคพื้นทวีประดับชาติซึ่งเป็นทหารอาชีพ, ทหารอาสาสมัครของรัฐและกรมทหารอาสาในสงครามปฏิวัติอเมริกา กับหน่วยทหารอเมริกันยุคหลังสงครามปฏิวัติที่คล้ายกันภายใต้รัฐบัญญัติทหารอาสาสมัคร ค.ศ. 1792 ระบบนี้เป็นรากฐานสำหรับการจัดระเบียบกองทัพบกสหรัฐ โดยมีการเปลี่ยนแปลงเพียงเล็กน้อย จนมีการสถาปนากองกำลังพิทักษ์ชาติสมัยใหม่ในปี 1903 รัฐบัญญัติทหารอาสาสมัครเปิดช่องให้ใช้อาสาสมัครซึ่งสามารถใช้ที่ใดก็ได้ในยามสงคราม นอกเหนือจากทหารอาสาสมัครของรัฐซึ่งจำกัดไว้เฉพาะใช้ในรัฐของตนเป็นระยะสั้น ๆ แม้กองทัพบกสหรัฐอาชีพปัจจุบันซึ่งมีการเสริมด้วยกำลังสำรองกองทัพบกและกำลังพิทักษ์ชาติก็มีระบบการจัดระเบียบคล้ายกัน คือ แกนกลางอาชีพถาวรและหน่วยเพิ่มเติมซึ่งสามารถระดมได้ในยามฉุกเฉินหรือในยามสงคราม

อ้างอิง
-------

1. ↑  Johnson, Mark W. *That Body of Brave Men: The U.S. Regular Infantry and the Civil War in the West*, p. ix. Cambridge, MA: Da Capo Press, 2003.
2. ↑  Bailey, Beth, "America's Army: Making the All-Volunteer Force", Belknap Press; (November 23, 2009)
3. ↑  Wright, Jr. Robert K. and Morris J. MacGregor, Jr. *Soldier-Statesmen of the Constitution*, Center of Military History, United States Army, Washington, D.C. 1987, First Printing-CMH Pub 71-25. Retrieved September 28, 2010. เก็บถาวร 2011-07-05 ที่ เวย์แบ็กแมชชีน
**เรดเลสเตอร์** (อังกฤษ: Red Leicester) หรือชื่อสั้น ๆ เช่น **เลสเตอร์** (อังกฤษ: Leicester) หรือ **เลสเตอร์เชอร์ชีส** (อังกฤษ: Leicestershire Cheese) เป็นชีสอังกฤษ ผลิตด้วยกรรมวิธีที่คล้ายกันกับเชดดาร์ชีส แต่มีผิวที่เปราะขุยกว่า และมักใช้เวลาหมักที่ 6-12 เดือน เปลือก (rind) ของเรดเลสเตอร์เป็นสีแดงส้ม มีราคล้ายผงอยู่บนนั้น ตั้งแต่ศตวรรษที่ 18 ผู้ผลิตใช้การเติมอันนัตโตลงไปเพื่อให้เกิดสีส้ม เรดเลสเตอร์ผลิตมาจากนมวัว และตั้งชื่อตามเลสเตอร์เชอร์ เคาน์ทีในประเทศอังกฤษ เรดเลสเตอร์แบบดั้งเดิมจะค่อนข้างมีเนื้อแน่นและแห้ง เปราะเล็กน้อย รสชาติออกหวานและนุ่มนวลนั้นจะเข้มขึ้นเมื่อยิ่งหมักไว้นานขึ้น ส่วนที่ผลิตแบบ Block-made มีลักษณะชื้นกว่า และมีรสหวานตามพร้อมทั้งผวคล้ายครีม

อ้างอิง
-------

1. ↑  "Red Leicester". *BBC Online*. สืบค้นเมื่อ 7 May 2013.
2. ↑  "History of Red Leicester". *britishcheese.com*. British Cheese Board. คลังข้อมูลเก่าเก็บจากแหล่งเดิมเมื่อ March 18, 2016. สืบค้นเมื่อ February 22, 2018.
3. ↑  "Red Leicester". *britishcheese.com*. British Cheese Board. คลังข้อมูลเก่าเก็บจากแหล่งเดิมเมื่อ November 14, 2017. สืบค้นเมื่อ February 18, 2018.
ภาพจากการให้แสงและเงา Utah teapot โมเดลซึ่งทำขึ้นโดย Martin Newell ใน พ.ศ. 2518 เป็นโมเดลที่นิยมกันมากในการเรียนการสอนและอุตสาหกรรมที่เกี่ยวข้องกับคอมพิวเตอร์กราฟิกส์สามมิติ
ในคอมพิวเตอร์กราฟิกส์สามมิติ **การสร้างโมเดลสามมิติ** หรือ **3D modeling** หมายถึงกระบวนการทางคณิตศาสตร์ในการสร้างแบบจำลองโดยอาศัยโครงสร้าง wireframe เพื่อแสดงวัตถุในสามมิติทั้งแบบที่เคลื่อนไหวได้และไม่เคลื่อนไหว โดยใช้ซอฟต์แวร์สามมิติสร้างขึ้น เพื่อให้ได้ผลลัพธ์ออกมาเป็น **โมเดลสามมิติ** ซึ่งสามารถนำมาแสดงผลด้วยกระบวนการ 3D rendering หรือ 3D projection หรือ การพิมพ์ 3 มิติ (3D printing) ที่ใช้สร้างวัตถุที่จับต้องได้จริงๆได้ โมเดลสามมิตินี้อาจถูกสร้างขึ้นโดยอัตโนมัติหรือโดยใช้คนทำขึ้น

ทั้งนี้ การสร้างแบบจำลองสามมิติไม่จำเป็นต้องใช้คอมพิวเตอร์ในการสร้าง แต่ใช้วิธีวาดขึ้นเช่นในการเขียนแบบทัศนียภาพก็ได้

แบบจำลองสามมิติแบบ mesh ประกอบขึ้นจาก **vertex**, **edge** และ **face**
โมเดลเรือที่ใช้ NURBS

แบบจำลองประเภทต่างๆ
-------------------

* โพลีกอนแบบ mesh - แบบจำลองสามมิติอาจสร้างขึ้นโดยใช้รูปหลายเหลี่ยม หรือที่เรียกว่าโพลีกอนแบบ mesh ประกอบขึ้นจากเส้นและ จุดยอด ซึ่งแสดงพิกัดในสามมิติ

* NURBS (Nonuniform rational B-spline) ได้รับความนิยมในงานออกแบบผลิตภัณฑ์หรืองานด้านสถาปัตยกรรมเช่น CAD หรือ CAM

* ซับดิวิชันเซอร์เฟซ นิยมเรียกสั้นๆว่า Sub-D เป็นการอาศัยข้อมูลจากโพลีกอนแบบ mesh มายืนพื้นเพื่อสร้างโมเดลที่ละเอียดกว่าแต่ยังคงโครงเดิมไว้

* ว็อกเซล มีการใช้งานหลากหลาย เช่นในข้อมูลจากซีทีสแกนทางการแพทย์ ข้อมูลพื้นผิวที่มีรายละเอียดสูง การขึ้นโมเดลแบบ ประติมากรรมดิจิทัล ฯลฯ
* การพัฒนาแบบจำลอง 3 มิติพิเศษ
**วัดโพธาวาส** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลตลาด อำเภอเมืองสุราษฎร์ธานี จังหวัดสุราษฎร์ธานี

วัดโพธาวาสตั้งเมื่อวันที่ 10 มกราคม พ.ศ. 2330 ในสมัยพระครูวิธูรธรรมสาสน์ หรือ หลวงพ่อกล่อม นันทะ ท่านเป็นพระเกจิอาจารย์ผู้ทรงวิทยาคม มีชื่อเสียงโด่งดังรูปหนึ่งของภาคใต้ เป็นพระนักพัฒนา ทำนุบำรุงและปฏิสังขรณ์วัดให้เจริญรุ่งเรืองอยู่เสมอ และมีชื่อเสียงโด่งดังมากเรื่องเรือแข่งในงานประจำปีของ จังหวัดสุราษฎร์ธานี ที่เรียกว่า งานชักพระ ซึ่งจะมีการแข่งขันเรือยาวกัน วัตถุมงคลของท่านส่วนใหญ่ท่านจะสร้างตะกรุดและสาลิกาลิ้นทอง ที่มีพุทธคุณเข้มขลังในด้านอยู่ยงคงกระพัน

อาคารเสนาสนะได้แก่ อุโบสถ กว้าง 9.30 เมตร ยาว 12.90 เมตร สร้างเมื่อ พ.ศ. 2477 เป็นอาคารคอนกรีตเสริมเหล็ก ภายในประดิษฐานพระประธานประจำอุโบสถ ปางมารวิชัย ขนาดหน้าตักกว้าง 71 นิ้ว สูง 80 นิ้ว สร้างเมื่อ พ.ศ. 2462 วิหารกว้าง 6.20 เมตร ยาว 6.20 เมตร เป็นอาคารคอนกรีตเสริมเหล็ก สร้างเมื่อ พ.ศ. 2470 ศาลาการเปรียญ กว้าง 12.90 เมตร ยาว 33.50 เมตร สร้างเมื่อ พ.ศ. 2539 เป็นอาคารคอนกรีตเสริมเหล็กทรงไทย 2 ชั้น กุฏิสงฆ์ จำนวน 12 หลัง เป็นอาคารไม้ 7 หลัง ครึ่งตึกครึ่งไม้ 3 หลัง และตึก 2 หลัง ศาลาอเนกประสงค์ กว้าง 8.30 เมตร ยาว 11.50 เมตร สร้างเมื่อ พ.ศ. 2525 ศาลาบำเพ็ญกุศล จำนวน 2 หลัง สร้างด้วยคอนกรีตเสริมเหล็ก

อ้างอิง
-------

1. ↑  "หลวงพ่อกล่อม วัดโพธาวาส อดีตพระเกจิชื่อดังสุราษฎร์ธานี : อริยะโลกที่ 6". ข่าวสด.
2. ↑  "วัดโพธาวาส". คลังข้อมูลเก่าเก็บจากแหล่งเดิมเมื่อ 2021-07-30. สืบค้นเมื่อ 2021-07-30.

คอมมอนส์ มีภาพและสื่อเกี่ยวกับ:  
**วัดโพธาวาส**
**สมาคมอุตสาหกรรมก่อสร้างไทย ในพระบรมราชูปถัมภ์**  (อังกฤษ: Thai Contractors Association Under H.M. The King’s Patronage) เดิมมีชื่อว่า สมาคมนายช่างแห่งกรุงสยาม จดทะเบียนเป็นสมาคมตามพระราชบัญญัติเมื่อวันที่ 2 ธันวาคม พ.ศ. 2471 และได้อัญเชิญ นายพลเอกพระเจ้าพี่ยาเธอกรมหลวง กำแพงเพ็ชรอรรคโยธิน ทรงเป็นนายกสมาคมฯ พระองค์แรก มีวัตถุประสงค์เพื่อส่งเสริมความรู้ทางด้านช่างให้มีความเจริญ สร้างความสามัคคีในระหว่างนายช่าง รักษาฐานและความประพฤติของนายช่างให้เป็นที่นับถือ โดยไม่เป็นปรปักษ์แก่พระราชกำหนดกฎหมาย

ชื่อของสมาคม
------------

สมาคมได้มีการเปลี่ยนชื่อหลายครั้งดังนี้

* ชื่อเมื่อแรกตั้งสมาคม "สมาคมนายช่างแห่งกรุงสยาม" ปีพ.ศ. 2471
* เปลี่ยนชื่อเป็น สมาคมนายช่างแห่ง ประเทศไทย ปีพ.ศ. 2479
* เปลี่ยนชื่อเป็น สมาคมนายช่างเหมาไทย เมื่อวันที่ 13 ตุลาคม 2509
* เปลี่ยนชื่อเป็น สมาคมอุตสาหกรรมก่อสร้างไทย เมื่อวันที่ 29 เมษายน 2526

นายกสมาคมฯ คนปัจจุบัน คือนายอังสุรัสมิ์ อารีกุล ดำรงตำแหน่งตั้งแต่ ปีพ.ศ. 2561-2563

แหล่งข้อมูลอื่น
---------------

* เว็บไซต์ของ สมาคมอุตสาหกรรมก่อสร้างไทย ในพระบรมราชูปถัมภ์
แผนภาพหลักการเพิ่มเข้าและตัดออกสำหรับกรณี 3 เซต
ใน คณิตศาสตร์เชิงการจัด **หลักการเพิ่มเข้าและตัดออก** (อังกฤษ: inclusion–exclusion principle) เป็นสมการแสดงความสัมพันธ์ของจำนวนสมาชิกของเซตจำกัดสองเซตที่นำมายูเนียนกัน โดยหากกำหนด *A* และ *B* เป็นเซตจำกัดแล้ว

{\displaystyle |A\cup B|=|A|+|B|-|A\cap B|.\,}
ความหมายของสมการนี้คือจำนวนสมาชิกของเซตจำกัดสองเซตที่นำมายูเนียนกัน มีค่าเท่ากับผลบวกของจำนวนสมาชิกของเซตทั้งสอง ลบกับจำนวนสมาชิกของอินเตอร์เซกชันของเซตทั้งสอง ในทำนองเดียวกัน สำหรับสามเซต *A*, *B* และ *C*

{\displaystyle |A\cup B\cup C|=|A|+|B|+|C|-|A\cap B|-|A\cap C|-|B\cap C|+|A\cap B\cap C|.\,}
สมการนี้สามารถเห็นได้โดยการนับพื้นที่ส่วนต่างๆตามแผนภาพเวนน์-ออยเลอร์ด้านขวา

แต่ละพจน์ของสูตรทำให้การนับถูกเพิ่มขึ้นทีละนิด จนสุดท้ายแต่ละบริเวณของแผนภาพเวนน์-ออยเลอร์ถูกนับหนึ่งครั้งพอดี
สำหรับกรณีทั่วไปของหลักการนี้ ให้ *A*1, ... *An* เป็นเซตจำกัด แล้ว

{\displaystyle {\begin{aligned}{\biggl |}\bigcup \_{i=1}^{n}A\_{i}{\biggr |}&{}=\sum \_{i=1}^{n}\left|A\_{i}\right|-\sum \_{i,j\,:\,1\leq i<j\leq n}\left|A\_{i}\cap A\_{j}\right|\\&{}\qquad +\sum \_{i,j,k\,:\,1\leq i<j<k\leq n}\left|A\_{i}\cap A\_{j}\cap A\_{k}\right|-\ \cdots \ +\left(-1\right)^{n-1}\left|A\_{1}\cap \cdots \cap A\_{n}\right|\end{aligned}}}
โดย |*A*| บอกถึงจำนวนสมาชิกของเซต *A* ชื่อหลักการนี้มีมาจากการที่เพิ่มจำนวนสมาชิกของเซตเข้าไปเกินและตัดส่วนที่เกินทิ้ง

สูตรนี้คิดค้นโดย Abraham de Moivre แต่หนังสือบางเล่มมีการกล่าวถึง Daniel da Silva, เจมส์ โจเซฟ ซิลเวสเตอร์ (Joseph Sylvester) หรือ อ็องรี ปวงกาเร (Henri Poincaré) ในฐานะผู้ร่วมพัฒนาหลักการนี้ด้วย []

สำหรับกรณีสามเซต *A*, *B*, *C* หลักการเพิ่มเข้าและตัดออกสามารถแสดงโดยแผนภาพเวนน์-ออยเลอร์ตามภาพด้านขวา

อ้างอิง
-------

principle of inclusion-exclusion จาก PlanetMath ภายใต้สัญญาอนุญาตครีเอทีฟคอมมอนส์
**หลักเมือง** หรือรู้จักกันในนาม **ศาลหลักเมือง** เป็นโบราณสถานอาคารเดี่ยวขนาดเล็กทางทิศเหนือคูน้ำของวัดมหาธาตุ สันนิษฐานว่า เป็นศาลหลักเมืองของเมืองสุโขทัย

หลักเมืองมีลักษณะทางกายภาพเป็นอาคารทรงสี่เหลี่ยมจัตุรัสยกพื้นสูง ด้านบนมีฐานบัวก่อด้วยอิฐรองรับเสาแปดเหลี่ยมศิลาแลง มีบันไดทางขึ้นทางทิศตะวันออก แต่เดิมคาดว่ามีหลังคามุงด้วยกระเบิ้องและเครื่องบนทำจากไม้ ปัจจุบัน ชำรุดสิ้นสภาพ ฐานอิฐกว้าง 3 เมตร สูง 1.50 เมตร จากการสันนิษฐานทางโบราณคดี หลักเมืองนี้คงจะสร้างขึ้นพร้อมกับการสร้างเมืองสุโขทัยเมื่อรัชสมัยพ่อขุนศรีอินทราทิตย์ในราวปี พ.ศ. 1781 โดยย้ายจากหลักเมืองบริเวณวัดพระพายหลวง แล้วสร้างเมืองใหม่บริเวณที่มีวัดมหาธาตุเป็นศูนย์กลาง จึงต้องสร้างหลักเมืองขึ้นใหม่

โบราณสถานแห่งนี้สันนิษฐานว่าเป็นหลักเมืองโดยพระบาทสมเด็จพระมงกุฎเกล้าเจ้าอยู่หัว ปรากฏในพระราชนิพนธ์ *เที่ยวเมืองพระร่วง* เนื้อหาว่า ทางทิศเหนือของวัดมหาธาตุริมวัดชนะสงคราม ราษฎรกล่าวว่าเป็นศาลหลักเมือง ทรงให้พระวิเชียรปราการตรวจโบราณสถานแห่งนี้ซึ่งแจ้งว่าเป็นหลักเมือง เมื่อครั้งทรงตรวจพบว่าโบราณสถานเป็นเนินดิน เมื่อขุดพบเป็นเสาศิลาแลงสี่มุม ตรงกลางมีหลุมทรงสันนิษฐานว่าเป็นหลุมฝังลูกนิมิต ซึ่งทรงพบแผ่นศิลาหักเป็นสองท่อน ข้อความจารึกเลือนลาง ทรงสันนิษฐานว่าอาจเป็นดวงเมือง ความว่า:35

> แต่ทางทิศเหนือวัดมหาธาตุ ริมวัดที่เรียกกันว่า วัดชนะสงครามนั้น มีสถานอันหนึ่งซึ่งราษฎรเรียกว่าศาลกลางเมือง [...] คือมีเป็นเนินอยู่เฉย ๆ ก่อนแต่ครั้นให้ถางและขุดลงไป จึงได้เห็นท่าทางพอเดาได้ ว่ามีเสาแลงตั้งขึ้นไปทั้ง ๔ มุม มีมุมละ ๒ เสาซ้อนกันเป็น ๒ ชั้น ที่ตรงกลางเนินมีหลุม [...] ในหลุมนั้นมีศิลาแผ่นแบนทิ้งอยู่แผ่นหนึ่งแต่แตกแยกเป็นสองชิ้น ตรวจดูศิลานั้นก็แลเห็นเป็นลายอะไรเลือน ๆ จึงเหลือที่จะรู้ได้ว่าเป็นอะไร บางทีจะเป็นแผ่นศิลาที่ลงดวงของเมืองก็ได้
> 
> — ส่วนหนึ่งของพระราชนิพนธ์ *เที่ยวเมืองพระร่วง* ถึงข้อสันนิษฐานของหลักเมือง

คลังภาพ
-------

* เสาศิลาแลงของโบราณสถานเสาศิลาแลงของโบราณสถาน
* หลักเมืองทางทิศใต้ของวัดชนะสงครามหลักเมืองทางทิศใต้ของวัดชนะสงคราม
* หลักเมืองริมคูน้ำทางทิศเหนือของวัดมหาธาตุหลักเมืองริมคูน้ำทางทิศเหนือของวัดมหาธาตุ

อ้างอิง
-------

1. ↑  อุทยานประวัติศาตร์สุโขทัย, กรมศิลปากร. ทำเนียบโบราณสถานอุทยานประวัติศาสตร์สุโขทัย. 2561.
**วัดโบสถ์ดอนพรหม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในหมู่ที่ 10 บ้านวัดประชารังสรรค์ ตำบลบางกร่าง อำเภอเมืองนนทบุรี จังหวัดนนทบุรี มีที่ดินตั้งวัดเนื้อที่ 16 ไร่ 1 งาน 3 ตารางวา

วัดโบสถ์ดอนพรหมสร้างเมื่อ พ.ศ. 2310 ในสมัยอยุธยาตอนปลาย ไม่ทราบนามและประวัติผู้สร้าง ต่อมาขาดการทำนุบำรุงจึงกลายเป็นวัดร้างอยู่ช่วงหนึ่งจนกระทั่งประชาชนได้ร่วมกันบูรณะให้เป็นวัดมีพระสงฆ์ขึ้นมาอีกครั้ง ได้รับพระราชทานวิสุงคามสีมาครั้งหลังเมื่อวันที่ 30 ธันวาคม พ.ศ. 2518 และได้ผูกพัทธสีมาเมื่อวันที่ 7 พฤษภาคม พ.ศ. 2519 ด้านการศึกษา ทางวัดได้เปิดสอนพระปริยัติธรรมมาตั้งแต่ พ.ศ. 2518 นอกจากนั้นยังได้ให้ที่ธรณีสงฆ์สร้างโรงเรียนประจำอำเภอบางใหญ่ เนื้อที่ 60 ไร่ สนามกีฬาประจำจังหวัดนนทบุรี เนื้อที่ 50 ไร่ และค่ายลูกเสือประจำจังหวัดนนทบุรี เนื้อที่ 60 ไร่ อีกด้วย

วัดโบสถ์ดอนพรหมมีอาคารและเสนาสนะสำคัญได้แก่ อุโบสถ สร้างเมื่อ พ.ศ. 2519 ภายในมีพระประธานเป็นพระพุทธรูปศิลาแลงปางมารวิชัยศิลปะสุโขทัย กุฏิสงฆ์ จำนวน 8 หลัง ส่วนมากเป็นอาคารทรงไทยโบราณ และศาลาการเปรียญ ได้รับการบูรณะเมื่อ พ.ศ. 2504

อ้างอิง
-------

1. ↑  "วัดโบสถ์ดอนพรหม". กศน. ตำบลบางกร่าง.
2. ↑  "วัดโบสถ์ดอนพรหม". ศูนย์ข้อมูลกลางทางวัฒนธรรม.[*ลิงก์เสีย*]
**วัดโบสถ์มณีศรีบุญเรือง** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองหลวง อำเภอเมืองตาก จังหวัดตาก

วัดโบสถ์มณีศรีบุญเรืองตั้งวัดเมื่อ พ.ศ. 2400 ผู้สร้างคือ พระยาวิชิตรักษา (แก้ว) เจ้าเมืองตาก อุโบสถสร้างเมื่อ พ.ศ. 2410 เดิมมีสองวัดอยู่ติดกัน คือ วัดโบสถ์มณีราษฎร์กับวัดศรีบุญเรือง โดยมีกำแพงกั้น ต่อมา พ.ศ. 2456 สมเด็จพระมหาสมณเจ้า กรมพระยาวชิรญาณวโรรส ได้เสด็จตรวจการพระสงฆ์ จังหวัดตาก ได้เสด็จเยี่ยมวัดโบสถ์มณีราษฎร์วันที่ 1 ธันวาคม พ.ศ. 2456 มีปรารภให้รวมวัดทั้งสองเป็นวัดเดียวกัน และให้นามใหม่ว่า "วัดโบสถ์มณีศรีบุญเรือง" เปลี่ยนชื่อเมื่อวันที่ 19 สิงหาคม พ.ศ. 2497 วัดได้รับการบูรณปฏิสังขรณ์ เมื่อ พ.ศ. 2533

จุดเด่นของวัด คือ มีวิหารเชื่อมติดกับเจดีย์ทรงมอญที่บรรจุพระธาตุไว้ส่วนบนของยอดฉัตร ภายในประดิษฐานพระประธานนามว่า *หลวงพ่อพุทธมนต์* เป็นพระพุทธรูปเนื้อสำริดสมัยสุโขทัย สร้างขึ้นในราวพุทธศตวรรษที่ 19 ตอนต้น มีภาพจิตรกรรมฝาผนัง ที่เขียนขึ้นบนไม้กระดานข้างละแปดภาพ บนผนังปูนข้างพระประธานสองภาพ และด้านหลังพระประธานหนึ่งภาพ ทั้งหมดเป็นเรื่องราวเกี่ยวกับพุทธประวัติ และมีรอยพระพุทธบาทหล่อด้วยทองเหลือง สร้างเมื่อ พ.ศ. 2444

อ้างอิง
-------

1. ↑  "วัดโบสถ์มณีศรีบุญเรือง". การท่องเที่ยวแห่งประเทศไทย (ททท.).
2. ↑  "แปลกตาสวยงาม!! เจดีย์ติดกับวิหาร ที่ "วัดโบสถ์มณีศรีบุญเรือง"". เชียงใหม่นิวส์.
**สถานะเพศ** (อังกฤษ: gender) หรือ **เพศสภาพ** คือลักษณะต่าง ๆ ที่บ่งบอกความเป็นชาย (masculinity) และความเป็นหญิง (femininity) ซึ่งอาจหมายถึง เพศทางชีววิทยา (เช่น เพศชาย เพศหญิง เพศกำกวม) โครงสร้างทางสังคมที่อาศัยความเป็นเพศ (เช่น บทบาทประจำเพศ และบทบาททางสังคมด้านอื่น ๆ) หรือ อัตลักษณ์ทางเพศ (หรือ เพศเอกลักษณ์, gender identity) แล้วแต่บริบท ผู้ที่ไม่มองว่าตนเองเป็นเพศชายหรือเพศหญิงมักเรียกรวม ๆ ว่าเป็นเพศทางเลือก มีคำเรียกหลายอย่าง เช่น *non-binary*, *genderqueer* บางวัฒนธรรมจะมีบทบาทโดยเฉพาะของเพศที่สาม เช่น กลุ่มฮิจรา ในเอเชียใต้ เป็นต้น

องค์การอนามัยโลก ให้ความหมายของสถานะเพศ เอาไว้ว่า "คุณลักษณะของผู้หญิงและผู้ชายในบทบาทประกอบสร้างทางสังคม พฤติกรรม กิจกรรมและคุณลักษณะที่ให้สังคมพิจารณาว่าเป็นผู้ชายหรือผู้หญิง" ในขณะที่คำว่า เพศ (Sex) มีความหมายในลักษณะทางชีววิทยาของบุคคล ที่แบ่งเป็นเพศหญิง และเพศชาย

เพศภาวะมิใช่เป็นเพียงการแบ่งเพศชาย เพศหญิง ทางกายวิภาคและสรีรวิทยาเพียงอย่างเดียว แต่รวมถึงการถูกกำหนดโดยสังคมและวัฒนธรรมที่กำหนดความเป็นหญิง-ชาย ความความสัมพันธ์ระหว่างบทบาทหญิงชาย ลักษณะเฉพาะประจำเพศ (gender stereotype) และความเป็นตัวตนของหญิงชายที่เปลี่ยนแปลงไปตามเวลา

ส่วนภาษาไทย อาจมีคนแปลความหมายของคำว่า gender ว่า "เพศภาวะ" "เพศสภาวะ" "ความเป็นหญิงชาย" "บทบาทหญิงชาย" "มิติหญิงชาย" หรือ "เพศทางสังคม"

ดูเพิ่ม
-------

### หนังสือและบทความ

* สุวดี ธนประสิทธิ์พัฒนา. (2558). การวิเคราะห์เรื่องเพศภาวะในสังคมไทย: มุมมองทางประวัติศาสตร์ (สุชีลา ตันชัยนันท์, แปล). ใน สุชีลา ตันชัยนันท์ (บก.), *จิตร ภูมิศักดิ์และวิวาทะเรื่องเพศภาวะในสังคมไทย* (น. 38-46). กรุงเทพฯ: 6 ตุลารำลึก.

### ออนไลน์

* เพศ
* ลิงค์ (ภาษาศาสตร์)

อ้างอิง
-------

1. ↑  ราชบัณฑิตยสถาน. *พจนานุกรมศัพท์สังคมวิทยา ฉบับราชบัณฑิตยสถาน*. กรุงเทพฯ : ราชบัณฑิตยสถาน, 2557. 284 หน้า. หน้า 105. ISBN 978-616-7073-94-1
2. ↑  Udry, J. Richard (November 1994). "The Nature of Gender" (PDF). *Demography*. **31** (4): 561–573. doi:10.2307/2061790. JSTOR 2061790. PMID 7890091.
3. ↑  Haig, David (April 2004). "The Inexorable Rise of Gender and the Decline of Sex: Social Change in Academic Titles, 1945–2001" (PDF). *Archives of Sexual Behavior*. **33** (2): 87–96. doi:10.1023/B:ASEB.0000014323.56281.0d. PMID 15146141. คลังข้อมูลเก่าเก็บจากแหล่งเดิม (PDF)เมื่อ 15 June 2012.
4. 1 2  "What do we mean by "sex" and "gender"?". World Health Organization. คลังข้อมูลเก่าเก็บจากแหล่งเดิมเมื่อ 30 January 2017. สืบค้นเมื่อ 26 November 2015.
5. ↑  ความรู้ที่ใช้เป็นฐานคิดสำหรับการปฏิบัติ 14 ข้อ[*ลิงก์เสีย*]
6. ↑  เพศวิถี : นิยามความหมาย และพัฒนาการกรอบแนวคิด เก็บถาวร 2011-12-04 ที่ เวย์แบ็กแมชชีน, ชลิดาภรณ์ ส่งสัมพันธ์
**วัดโปรดสัตว์** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลขนอนหลวง อำเภอบางปะอิน จังหวัดพระนครศรีอยุธยา

วัดโปรดสัตว์ตั้งวัดเมื่อ พ.ศ. 2235 ได้รับพระราชทานวิสุงคามสีมาเมื่อ พ.ศ. 2245 ตามประวัติเล่าว่า มีผู้เก่งกล้าวิชาอาคมเสกกระดูกผีเป็นช้างลอยน้ำมาตามแม่น้ำเจ้าพระยา มาติดอยู่หน้าวัด ในขณะที่ช้างลอยมาผ่านที่ได ชาวบ้านแห่งนั้นก็จะล้มเจ็บเป็นจำนวนมาก ชาวบ้านที่ล้มป่วยทราบว่าหลวงพ่อมีน้ำมนต์ศักดิ์สิทธิ์ จึงได้เดินทางมาขอน้ำมนต์จากหลวงพ่อเป็นจำนวนมาก หลวงพ่อเดินไปที่หน้าโบสถ์ชี้ไปที่แม่น้ำเจ้าพระยาตรงหน้าโบสถ์ และพูดว่าน้ำมนต์อยู่ในน้ำนั้น ชาวบ้านจึงตักน้ำตรงหน้าวัด ไปรักษาญาติที่เจ็บป่วยหายเป็นปลิดทิ้ง นับแต่นั้นจึงเรียกชื่อวัดว่า "วัดโปรดสัตว์" เมื่อสมัยอยุธยาได้เคยเป็นสถานที่พักรับรองราชทูตจากลังกา แม้การจัดส่งพระสงฆ์และทูตานุทูตไปลังกาในสมัยสมเด็จพระเจ้าอยู่หัวบรมโกศ ก็ได้อาศัยที่วัดนี้เป็นที่จัดส่งและต้อนรับกลับ

ต่อมาถาวรวัตถุทรุดโทรมลงไปมาก จน พ.ศ. 2474 พระวรวงศ์เธอ พระองค์เจ้าสนิทพงศ์พัฒนเดช ได้มาทอดพระเนตรเห็นถาวรวัตถุทรุดโทรม จึงจัดการสร้างขึ้นใหม่แต่รักษารูปทรงของเก่าไว้ ผู้เขียนแบบแปลนคือ หลวงวิศาลศิลปกรรม (เชื้อ ปัทมจินดา) สร้างแล้วเสร็จเมื่อ พ.ศ. 2500 และหม่อมเจ้าปิยะรังสิต รังสิต สร้างหอสวดมนต์ พ.ศ. 2508 หม่อมหลวงทวีวัฒน์ สนิทวงศ์ ได้สร้างหอพระธรรม 2 ชั้น พ.ศ. 2512 วัดแห่งนี้เป็นวัดตระกูลสนิทวงศ์ และตระกูลสนิทวงศ์ได้นำอัฎอิฐของบรรพบุรุษมาบรรจุไว้ในอุโบสถที่ฐานพระประธาน มีพระพุทธรูปในอุโบสถ และวิหาร หน้าบันอุโบสถ มีตราพระนารายณ์ทรงครุฑถือว่าเป็นตราสัญลักษณ์วัดหลวงมาแต่ก่อน

ปูชนียวัตถุ ได้แก่ พระประธานในอุโบสถ พระพุทธรูปปางป่าเลไลย์ และพระมหากัจจายนะ ประดิษฐานอยู่ในวิหาร เจดีย์รูปทรงสมัยอยุธยา

อ้างอิง
-------

1. ↑  "พญาครุฑแม่ทัพ หลวงปู่ทองหล่ออริยสงฆ์๔แผ่นดินแห่งวัดโปรดสัตว์". คมชัดลึก.
2. ↑  "วัดโปรดสัตว์". ศูนย์ข้อมูลกลางทางวัฒนธรรม.

คอมมอนส์ มีภาพและสื่อเกี่ยวกับ:  
**วัดโปรดสัตว์**
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

"คุกปราสาท" ที่ปราสาทเคพโคสต์ที่เป็นที่กักตัวทาสก่อนที่จะถูกส่งตัวไปขาย
**คุกปราสาท** (อังกฤษ: **Dungeon**) เป็นสถานที่ที่ใช้เป็นที่จำขังนักโทษ ในสมัยโบราณคำว่า "Dungeon" ใช้ในความหมายที่หมายถึงหอกลางด้วย

ที่มา
-----

คำว่า "Dungeon" มาจากภาษาฝรั่งเศสเก่า ว่า "Donjon" ที่มาจากภาษาละติน "Dom(i)niōn-" ที่แปลว่า "สมบัติ" แต่ในภาษาฝรั่งเศสคำว่า "Donjon" หมายถึง หอกลาง

"Donjon" จึงเป็นคำประเภทที่เรียกว่า "คู่เพี้ยน" (false friend; คำๆ หนึ่งในภาษาหนึ่งที่เขียนหรือออกเสียงคล้ายคำในภาษาอื่น แต่มีความหมายคนละอย่าง)

ประวัติ
-------

ในยุคกลางคุกปราสาทก็คือหอกลางซึ่งเป็นหอหรือสิ่งก่อสร้างหลักของปราสาทและเป็นสิ่งก่อสร้างสิ่งสุดท้ายในที่ตั้งมั่นที่กองทหารสามารถใช้ถอยเข้าไปได้หลังจากที่ถูกข้าศึกบุกผ่านกำแพงเข้ามาได้ นอกจากนั้นก็ยังใช้เป็นที่จำขังนักโทษ หลังจากการสร้างที่อยู่อาศัยอันสะดวกสบายขึ้นสำหรับลอร์ดเจ้าของปราสาทแล้ว สิ่งก่อสร้างนี้ก็ใช้แต่เฉพาะการจำขังนักโทษ ความหมายของคำว่า "Dungeon" วิวัฒนาการมาหมายถึงคุกใต้ดิน หรือ ที่บรรจุศพ (burial vault) ที่สร้างภายใต้ปราสาท

ส่วนประกอบ
----------

คุกปราสาทส่วนใหญ่จะเป็นห้องเดี่ยวที่มีประตูทางเข้าทางเดียวบางครั้งก็จากห้องข้างบน นักโทษอาจจะถูกหย่อนลงไปในที่จำขังโดยไม่มีทางออก บางครั้งคุกปราสาทก็จะใช้เป็นที่ทำการทรมานด้วย

อ้างอิง
-------

1. ↑  Websters-online-dictionary.org: Donjon
2. ↑

ดูเพิ่ม
-------

* ปราสาท
* หอกลาง

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ คุกปราสาท
สำหรับอาคารชื่อเดียวกันในซานมารีโน ดูที่ ปาลัซโซปุบบลีโก (ซานมารีโน)

**ปาลัซโซปุบบลีโก** (อิตาลี: *Palazzo Pubblico*) เป็นสิ่งก่อสร้างแบบโรมาเนสก์ตั้งอยู่ที่ในเมืองซีเอนา ในแคว้นทัสกานีของประเทศอิตาลี ที่สร้างเมื่อปี ค.ศ. 1297 จุดประสงค์เดิมของสิ่งก่อสร้างก็เพื่อใช้เป็นตึกที่ทำงานของรัฐบาลของเมืองซีเอนาที่ประกอบด้วยโปเดสตา (Podesta) และสภาเก้าผู้แทน (Council of Nine) 

ด้านนอกของสิ่งก่อสร้างเป็นตัวอย่างของสิ่งก่อสร้างของยุคกลางของอิตาลีที่มีอิทธิพลของกอทิก ชั้นล่างสร้างด้วยหินและชั้นบนสร้างด้วยอิฐ ด้านหน้าของวังโค้งเว้าเล็กน้อยรอบโค้งนูนของจัตุรัสกัมโพ (Piazza del Campo) ซึ่งเป็นจัตุรัสใหญ่ที่เป็นศูนย์กลางของเมือง หอระฆังมันจา (Torre del Mangia) สร้างระหว่างปี ค.ศ. 1325 ถึงปี ค.ศ. 1344 ตอนบนออกแบบโดยลิปโป เมมมี หอออกแบบให้สูงกว่าหอของเมืองฟลอเรนซ์คู่อริ และในช่วงเวลานั้นเป็นสิ่งก่อสร้างที่สูงที่สุดในอิตาลี ในคริสต์ศตวรรษที่ 14 ก็มีการติดตั้งนาฬิกาที่ทำด้วยเครื่องกล

อ้างอิง
-------

1. ↑  CATHOLIC ENCYCLOPEDIA: Siena

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ ปาลัซโซปุบบลีโก
**ชุมชนชาวหลักห้า** เป็นชื่อเรียกของชุมชน ที่อาศัยอยู่ในบริเวณหลักเขตที่ 5 ริมฝั่งคลองดำเนินสะดวก ซึ่งมีพื้นที่ครอบคลุม อำเภอบ้านแพ้ว จังหวัดสมุทรสาคร บางส่วนและติดกับเขตตำบลประสาทสิทธิ์ อำเภอดำเนินสะดวก จังหวัดราชบุรี ประชาชนที่อาศัยอยู่ในเขตนี้มักเรียกชื่อ วัด หรือโรงเรียน ตามชื่อเสาหลักเขตที่ปักอยู่ริมคลองดำเนินสะดวก เช่น เรียกวัดปราสาทสิทธิ์ ว่าวัดหลักห้า เป็นต้น แต่เดิมตำบลประสาทสิทธิ์ รวมอยู่กับตำบลดอนไผ่ บางครั้งชาวบ้านอาจเรียกวัดประสาทสิทธิ์ว่าวัดดอนไผ่ 

พิธีแห่หลวงพ่อไตรรัตน์โรจน์ฤทธิ์ทางน้ำ
ชุมชนชาวหลักห้าส่วนใหญ่มีชาวไทยเชื้อสายจีนอาศัยอยู่เป็นจำนวนมาก อาชีพหลักได้แก่เกษตรกรรม เช่น
การทำสวนองุ่น สวนส้ม แก้วมังกร มะม่วง มะพร้าวน้ำหอม ชมพู่ทับทิมจันทร์ และสวนผักต่าง ๆ มากมาย ซึ่งเป็นแหล่งเกษตรกรรมที่มีชื่อเสียงอีกแห่งหนึ่งในเมืองไทย ในสมัยอดีต หน้าวัดปราสาทสิทธิ์ จะมีพ่อค้าแม่ขายน้ำพืชผลเกษตรกรรม มาจำหน่าย หรือแลกเปลี่ยนกัน จนกลายเป็นตลาดนัดทางน้ำ บางก็เรียกว่าตลาดน้ำหลักห้า หรือตลาดน้ำปากคลองบัวงาม แต่ปัจจุบันเมื่อมีถนนตัดผ่าน การเดินทางสัญจรทางรถยนต์มีมากขึ้น การเดินทางไปค้าขายทางรถมีความสะดวกเป็นอย่างมาก ตลาดน้ำหลักห้าจึงได้ซบเซาลงไปตามลำดับ กระทั่งปัจจุบัน จะมีพ่อค้าแม่ขายที่พายเรือจำหน่ายสินค้าจำนวนน้อยมาก

วัดหลักห้า หรือวัดปราสาทสิทธิ์ มีองค์หลวงพ่อไตรรัตน์โรจน์ฤทธิ์ ซึ่งเป็นพระพุทธรูปที่ประดิษฐานอยู่บนวิหารริมคลองดำเนินสะดวก เป็นที่เคารพบูชาเป็นอย่างมากของประชาชนทั่วไป มีการจัดงานประจำปี โดยมีพิธีแห่พระทางน้ำ ซึ่งเป็นประเพณีของชุมชนชาวหลักห้า จัดขึ้นในช่วงปลายเดือนมกราคม ถึงเดือนกุมภาพันธ์ โดยมีพิธีการแห่องค์หลวงพ่อไตรรัตน์โรจน์ฤทธิ์ตามคลองดำเนินสะดวก ตั้งแต่หลักหนึ่งจนถึงหลักแปด เพื่อให้ประชาชนได้สักการบูชา เพื่อความเป็นสิริมงคล ทำมาค้าขายดี และมีชีวิตที่ร่มเย็นเป็นสุขตลอดไป

คลองดำเนินสะดวกมี 8 หลักเขต
---------------------------

การขุดคลองดำเนินสะดวก เป็นการขุดคลองที่ใช้แรงงานคนเพียงอย่างเดียว มิได้อาศัยเครื่องจักรกลใด ๆ ทั้งสิ้น ใช้เวลาขุดคลอง 2 ปีเศษจึงแล้วเสร็จ คลองดำเนินสะดวกเป็นคลองที่ยาวมาก อาศัยภูมิปัญญาชาวบ้านในการขุดคลอง คือมีการขุดคลองเป็นช่วง ๆ สลับกับพื้นที่บางช่วงไม่ได้ขุด เมื่อฤดูฝนมาถึงน้ำหรากมาก็จะเซาะดินที่ไม่ได้ขุดให้พังทลายไปชนกับช่วงที่ขุดไว้แล้ว เป็นการทุนแรงงานนั้นเอง

คลองดำเนินสะดวก
คลองดำเนินสะดวกเป็นคลองที่มีความตรง ไม่คดเคี้ยว และมีการแบ่งระยะโดยการปักหลักเขต คลองดำเนินสะดวกมี 8 หลักเขต โดยใช้เสาหินสี่เหลี่ยมขนาด 8x8 นิ้ว ปักไว้บนพื้นดินริมคลองสลักเลขกำกับไว้ แต่ละหลักมีระยะห่างกันประมาณ 4 กิโลเมตร หลักที่ 1 อยู่ในเขตพื้นที่ อำเภอบ้านแพ้ว จังหวัดสมุทรสาคร และหลักสุดท้ายคือหลักที่ 8 อยู่ในเขตพื้นที่ อำเภอดำเนินสะดวก จังหวัดราชบุรี และนิยมเรียกชุมชนที่ตนเองอาศัยอยู่ตามชื่อหลักเขตดังกล่าว เช่น ชุมชนชาวหลักสาม ชาวหลักสี่ หรือชาวหลักห้า เป็นต้น นอกจากนั้นโรงเรียนหรือวัดก็นิยมเรียกชื่อตามหลักเขตดังกล่าว เช่น โรงเรียนวัดหลักห้า โดยมีชื่อทางราชการ คือ โรงเรียนชุมชนวัดประสาทสิทธิ์ และโรงเรียนประสาทรัฐประชากิจ หรือ วัดหลักห้า ซึ่งเรียกชื่อทางราชการว่า วัดปราสาทสิทธิ์ เป็นต้น
**จักรพรรดินีเซี่ยวฮุ่ย** (จีน: 孝惠皇后) จักรพรรดินีแห่งราชวงศ์ฮั่นตะวันตก ดำรงพระยศช่วงระหว่างปีพ.ศ. 351-355

พระประวัติ
----------

จักรพรรดินีเซี่ยวฮุ่ยประสูติเมื่อ 202 ปีก่อนคริสตกาล หรือตรงกับปี 341 มีพระนามเดิมว่า **จางหงัน** เป็นพระธิดาของจ้าวอ๋อง Zhang Ao และ องค์หญิงลิยฺเหวียน พระราชธิดาองค์ใหญ่ของ จักรพรรดิฮั่นเกาจู่ และ จักรพรรดินีฮั่นเกา และเป็นพระเชษฐภคินี (พี่สาว) แท้ ๆ ของ จักรพรรดิฮั่นฮุ่ย

สถาปนาเป็นจักรพรรดินี
---------------------

องค์หญิงจางหงันได้รับการสถาปนาให้เป็นจักรพรรดินี (ฮองเฮา) ใน จักรพรรดิฮั่นฮุ่ย ผู้มีศักดิ์เป็นพระมาตุลา (น้า) แท้ ๆ เมื่อ 192 ปีก่อนคริสตกาล ตรงกับปี พ.ศ. 351 ขณะมีพระชนม์เพียง 10 พรรษา

ต่อมาเมื่อ จักรพรรดิฮั่นฮุ่ย เสด็จสวรรคตลงเมื่อ 188 ปีก่อนคริสตกาล ตรงกับปี พ.ศ. 355 องค์ชาย หลิวกง จึงเสด็จขึ้นครองราชย์แทนพระนางในฐานะพระราชมารดาบุญธรรมจึงได้เลื่อนพระอิสริยยศเป็น **พระพันปีหลวง** (ฮองไทเฮา) เมื่อมีพระชนม์เพียง 14 พรรษาต่อมาเมื่อ จักรพรรดิฮั่นเฉียนเฉ่า เสด็จสวรรคตลงเมื่อ 184 ปีก่อนคริสตกาล ตรงกับปี พ.ศ. 359 องค์ชาย หลิวฮง พระราชโอรสบุญธรรมอีกพระองค์จึงได้เสด็จขึ้นครองราชย์แทนพระนามว่า จักรพรรดิฮั่นเซ่าตี้ฮง

สวรรคต
------

หลังจาก การกวาดล้างสกุลลิ ซึ่งเกิดขึ้นเมื่อ 180 ปีก่อนคริสตกาล ตรงกับปี พ.ศ. 364 ภายหลังจากการสิ้นพระชนม์ของ จักรพรรดินีฮั่นเกา จักรพรรดินีเซี่ยวฮุ่ยมิได้ถูกสำเร็จโทษแต่ถูกเนรเทศจนสวรรคตเมื่อ 163 ปีก่อนคริสตกาล ตรงกับปี พ.ศ. 380 ในรัชสมัย จักรพรรดิฮั่นเหวิน ขณะพระชนม์เพียง 39 พรรษา

อ้างอิง
-------
**จักรพรรดินีเจี่ย** (จีน: 賈皇后; 800-843) หรือ **เจี่ยหนานเฟิง** (จีน: 賈南風) คือจักรพรรดินีของจีนเป็นบุตรสาวของกาอุ้นและเป็นจักรพรรดินีองค์แรกของจักรพรรดิจิ้นฮุ่ยแห่งราชวงศ์จิ้นและยังเป็นหลานสาวของกากุ๋ย พระนางเป็นที่รู้จักในฐานะบุคคลผู้ชั่วร้ายในประวัติศาสตร์จีน ในฐานะผู้กระตุ้นให้เกิดสงครามแปดอ๋อง นำไปสู่กบฏของห้าเผ่าคนเถื่อน และการสูญเสียดินแดนทางตอนเหนือและตอนกลางของจีนของราชวงศ์จิ้น

พระประวัติและการอภิเษก
----------------------

จักรพรรดินีเจี่ยประสูติเมื่อ พ.ศ. 800 เป็นบุตรสาวของขุนนางแห่งวุยก๊กและราชวงศ์จิ้น กาอุ้น และภรรยาคนที่ 2 ของเขา กวอหวย (郭槐). โดยพระนางเป็นบุตรสาวคนโต, ซึ่งกาอุ้นนั้นมีบุตรสาว 2 คนจากการสมรสครั้งก่อนกับหลี่ฮูหยิน. ทั้งคู่มีบุตรสาวอีกคนหนึ่ง, เจี่ยอู่ (賈午), เกิดเมื่อ พ.ศ. 803. พวกเขามีบุตรชายอีก 2 คนแต่ทั้งสองก็เสียชีวิตตั้งแต่เด็ก.

ใน พ.ศ. 814, กาอุ้นหมดหนทางที่จะหลีกเลี่ยงการนำทัพไปโจมตีกบฏของพวกชนเผ่า เซียนเป่ย์ เขาจึงตัดสินใจที่จะให้พระนางหรือพระขนิษฐาของพระนางไปอภิเษกกับองค์ชายรัชทายาทผู้พิการทางด้านการพัฒนา ซือหม่าจง. ซึ่ง จักรพรรดิจิ้นอู่ ได้ปฏิเสธความคิดนี้, พร้อมกับเสนอบุตรสาวของ อุยก๋วน ให้เป็นพระคู่หมั้นขององค์ชายรัชทายาท. โดยพระองค์ได้โต้แย้งกลับไปว่า 

> มีห้าเหตุผลว่าทำไมบุตรสาวของอ๋องเว่ยจึงมีความเหมาะสมและบุตรสาวของอ๋องเจี่ยจึงไม่เหมาะสม ตระกูลเว่ยเป็นที่รับรู้กันว่ามีทายาทชายสืบสกุล,และคุณหนูเว่ยกิริยาอ่อนหวาน สวย สูง และผิวขาว.ส่วนตระกูลเจี๋ยไร้ผู้สืบสกุล,และคุณหนูเจี่ยขี้อิจฉา อัปลักษณ์ เตี้ย และผิวดำ.
> 
> 

อย่างไรก็ตาม, กวอหวยพระมารดาของจักรพรรดินีเจี่ยเป็นพระสหายกับ จักรพรรดินีหยางหยัน จักรพรรดินีองค์แรกของจักรพรรดิจิ้นอู่และพระราชมารดาขององค์ชายรัชทายาททั้งสองร่วมมือกันสรรเสริญบุตรสาวของกาอุ้นเป็นการใหญ่, ทำให้จักรพรรดิตัดสินพระทัยเลือกคุณหนูเจี่ยแต่พระองค์ได้เลือกเจี่ยอู่มาอภิเษกกับองค์ชายรัชทายาทแต่ด้วยความที่เธอยังเด็กและชุดที่จะสวมใส่ก็สั้นเกินไป, จักรพรรดินีเจี่ยจึงถูกเลือกและทั้งคู่ก็เข้าพิธีอภิเษกเมื่อ พ.ศ. 815 พร้อมกับนั้นพระนางก็ได้รับการสถาปนาเป็นองค์หญิงรัชทายาท โดยขณะนั้นพระนางมีพระชนม์เพียง 14 ส่วนองค์ชายรัชทายาทมีพระชนม์เพียง 12.

ดูเพิ่ม
-------

* รายพระนามจักรพรรดินีจีน

อ้างอิง
-------

* Fang, Xuanling (ed.) (648). *Book of Jin* (*Jin Shu*).


| ก่อนหน้า |  | จักรพรรดินีเจี่ย |  | ถัดไป |
| --- | --- | --- | --- | --- |
| Chinese royalty |
| **จักรพรรดินีหยางจื้อ** |  | **จักรพรรดินีแห่งราชวงศ์จิ้น** (290–300) |  | **Empress Yang Xianrong** |
ภาพวาดนักภูมิศาสตร์โดยโยฮันเนิส เฟอร์เมร์ ระหว่างปี ค.ศ. 1668-69 ที่เมืองแฟรงก์เฟิร์ต ประเทศเยอรมนี
**นักภูมิศาสตร์** เป็นผู้ที่ทำการศึกษาเกี่ยวกับภูมิศาสตร์ ซึ่งเป็นศาสตร์เกี่ยวกับการศึกษาปรากฏการณ์ของสภาพแวดล้อมทางธรรมชาติและสังคมมนุษย์ที่เกิดขึ้นบนโลก

แม้ว่านักภูมิศาสตร์จะเป็นที่รู้จักในฐานะของผู้สร้างแผนที่มาตั้งแต่อดีต แต่ความจริงแล้วแผนที่เป็นเพียงส่วนหนึ่งของสาขาการทำแผนที่ และการทำแผนที่ก็เป็นส่วนหนึ่งของสาขาภูมิศาสตร์เช่นกัน นักภูมิศาสตร์ไม่ได้ศึกษาเพียงแต่รายละเอียดของสภาพแวดล้อมทางธรรมชาติและสังคมมนุษย์เท่านั้น แต่รวมถึงความสัมพันธ์ของทั้งสองสิ่งว่ามีผลกระทบต่อกันและกันอย่างไรบ้าง

หากแบ่งแยกตามสาขาวิชาของภูมิศาสตร์ นักภูมิศาสตร์กายภาพจะศึกษาถึงสภาพแวดล้อมทางธรรมชาติขณะที่นักภูมิศาสตร์มนุษย์จะศึกษาถึงสังคมมนุษย์ ปัจจุบันนักภูมิศาสตร์สมัยใหม่ได้มีการใช้เทคโนโลยีต่างๆ เช่น ระบบสารสนเทศภูมิศาสตร์ การรับรู้จากระยะไกล เป็นต้น มาใช้ในการทำงานทั้งในหน่วยงานภาครัฐและเอกชน

ขอบเขตในการศึกษา
----------------

นักภูมิศาสตร์สามารถแบ่งขอบเขตการศึกษาได้ออกเป็นสามสาขาย่อยของภูมิศาสตร์ ดังนี้

* ภูมิศาสตร์กายภาพ รวมถึงธรณีสัณฐานวิทยา อุทกวิทยา วิทยาธารน้ำแข็ง ภูมิอากาศวิทยา อุตุนิยมวิทยา ปฐพีวิทยา สมุทรศาสตร์ ภูมิมาตรศาสตร์ และภูมิศาสตร์สิ่งแวดล้อม
* ภูมิศาสตร์มนุษย์ รวมถึงภูมิศาสตร์เมือง ภูมิศาสตร์วัฒนธรรม ภูมิศาสตร์เศรษฐกิจ ภูมิศาสตร์การเมือง ภูมิศาสตร์เชิงประวัติ ภูมิศาสตร์การตลาด ภูมิศาสตร์สุขภาพ และภูมิศาสตร์เชิงสังคม
* ภูมิศาสตร์ภูมิภาค รวมถึงบรรยากาศ ชีวมณฑล และธรณีภาค

สมาคมเนชั่นแนล จีโอกราฟิกได้กำหนดห้าหลักสำคัญของนักภูมิศาสตร์ ประกอบด้วย

* ที่ตั้ง (Location)
* สถานที่ (Place)
* ปฏิสัมพันธ์ระหว่างมนุษย์กับสิ่งแวดล้อม (Human-Environment Interaction)
* การเคลื่อนย้าย (Movement)
* ภูมิภาค (Region)

ดูเพิ่ม
-------

* ภูมิศาสตร์
* ภูมิศาสตร์กายภาพ
* ภูมิศาสตร์มนุษย์

อ้างอิง
-------

1. ↑  "Geography Education @". Nationalgeographic.com. 2008-10-24. คลังข้อมูลเก่าเก็บจากแหล่งเดิมเมื่อ 2010-02-07. สืบค้นเมื่อ 2016-07-17.
**วัดโพงพาง** เป็นวัดราษฎร์สังกัดคณะสงฆ์ฝ่ายมหานิกาย ตั้งในตำบลบางขันแตก อำเภอเมืองสมุทรสงคราม จังหวัดสมุทรสงคราม มีเจ้าอาวาส คือ พระอธิการสมาน จนฺทวโส

วัดโพงพาง แต่เดิมตั้งอยู่ฝั่งแม่น้ำแม่กลอง แต่ถูกน้ำเซาะตลิ่งพังลงน้ำไป จึงได้อพยพรื้อถอนมารวมกับวัดที่อยู่ใกล้เคียง ชื่อว่า "วัดขี้เหล็กบันไดทอง" หรือ "วัดใน" ส่วนวัดโพงพางเดิมชาวบ้านเรียกว่า **วัดนอก** แต่เมื่อรวมเป็นวัดเดียวกันชาวบ้านยังนิยมเรียกชื่อเดิม "วัดโพงพาง" ทำให้ชื่อวัดขี้เหล็กบันไดทองนั้นหายไป สันนิษฐานว่าได้สร้างวัดโพงพางในสมัยปลายกรุงศรีอยุธยา ครั้นมีภัยจากศึกสงครามก็รกร้างร่วงโรยไป โดยเป็นวัดขึ้นใหม่เมื่อ พ.ศ. 2358 และได้รับพระราชทานวิสุงคามสีมา เมื่อ พ.ศ. 2360

อาคารเสนาสนะและปูชนียวัตถุที่สำคัญ ได้แก่ อุโบสถโบราณ รวมทั้งวิหาร กุฎิ ศาลาการเปรียญ พระพุทธรูปแกะสลักด้วยศิลาแดง พระประธานในอุโบสถ ขนาดหน้าตักกว้าง 38 นิ้ว สูง 54 นิ้ว เป็นของเก่าโบราณ และพระพุทธรูปแก้วมรกต หน้าตักกว้าง 5 นิ้ว สูง 6 นิ้วเศษ

อ้างอิง
-------

1. ↑  "วัดโพงพาง". แหล่งศิลปกรรมอันควรอนุรักษ์ - สิ่งแวดล้อมศิลปกรรม.
2. ↑  "วัดโพงพาง". ศูนย์ข้อมูลกลางทางวัฒนธรรม.
ศิลาจารึกของชาวไวกิง อายุตั้งแต่ศตวรรษที่ 11 ปรากฏเป็นรูปสัตว์ประหลาด
**สตูร์เควออูยือเริต** (สวีเดน: *Storsjöodjuret*; แปลว่า สัตว์ประหลาดแห่งทะเลสาบใหญ่) สิ่งมีชีวิตลึกลับที่เชื่อว่าเป็นสัตว์ประหลาดทะเลสาบตัวหนึ่ง ที่อาศัยอยู่ในทะเลสาบสตูร์เควินในเทศมณฑลเย็มต์ลันด์ ตอนกลางของประเทศสวีเดน เป็นสัตว์ประหลาดที่มีรายงานว่ามีลำตัวยาวเหมือนงูหรือมังกร ส่วนหัวเหมือนสุนัข มีลำตัวยาวกว่า 20 ฟุต (6.1 เมตร) ว่ายน้ำด้วยความรวดเร็ว และฉีกกินเนื้อของเหยื่อด้วยฟันแหลมคม อาศัยอยู่ในระดับความลึกกว่า 300 ฟุต (90 เมตร) ในทะเลสาบ เช่นเดียวกับเนสซีในทะเลสาบเนสส์ และมอแรกในทะเลสาบมอราร์ของสกอตแลนด์ หรือโอโกโปโกในทะเลสาบโอคานากันของแคนาดา

สตูร์เควออูยือเริต มีหลักฐานชิ้นแรกเป็นจารึกในหินศิลาของชาวไวกิง ซึ่งเป็นชนพื้นเมืองของแถบสแกนดิเนเวีย หลักฐานที่เป็นลายลักษณ์อักษรชิ้นแรกปรากฏในปี ค.ศ. 1635 และต่อมาในยุคศตรรษที่ 19 มีรายงานมีผู้พบเห็นโหนกหลังหลายอันในทะเลสาบ และยังมีผู้พบเห็นเรื่อยมาจนถึงปัจจุบัน

มีตำนานพื้นบ้านเล่าว่า โทรลสองตนอาศัยอยู่ที่ริมทะเลสาบ ทั้งคู่ได้ใส่ของหลายอย่างที่หาได้ลงในหม้อต้มไปเรื่อยโดยไม่มีจุดหมาย จนเวลาผ่านไปหลายปี จนกระทั่งวันหนึ่งก็มีเสียงร้องดังมาจากในหม้อ ปรากฏเป็นสัตว์ประหลาดหัวคล้ายแมว แต่ลำตัวยาวสีดำเหมือนงูได้โผล่ออกมาจากหม้อ และมันได้กระโดดลงไปในทะเลสาบ กลายมาเป็นสัตว์ประหลาดแห่งทะเลสาบไปในที่สุด

ปัจจุบัน รอบ ๆ ทะเลสาบสตูร์เควิน มีสิ่งก่อสร้างและประติมากรรมหลายอย่างที่สร้างเป็นรูปสตูร์เควออูยือเริต สะท้อนความเชื่อที่ว่าสตูร์เควออูยือเริตมีจริง โดยมีรายงานการพบเห็นมากที่สุดที่บริเวณตอนใต้ของทะเลสาบ สามีภรรยาคู่หนึ่งที่อาศัยอยู่ริมทะเลสาบสามารถถ่ายภาพของสิ่งที่เชื่อว่าเป็นสตูร์เควออูยือเริตได้ โดยเป็นคลื่นยาวบนผิวน้ำเหมือนมีอะไรบางอย่างเคลื่อนไหวอยู่ใต้น้ำ ทั้งคู่เล่าว่าขณะนั้นกำลังนั่งดูโทรทัศน์อยู่ภายในบ้าน ก็ได้ยินเสียงดังมาจากทะเลสาบ และผู้เป็นสามีก็สามารถถ่ายภาพไว้ได้

สตูร์เควออูยือเริต ได้มีสถานะคุ้มครองทางกฎหมายในปี ค.ศ. 1986 ในฐานะเป็นสัตว์ใกล้สูญพันธุ์ ทั้งที่ยังมิได้ระบุสถานะทางวิทยาศาสตร์ว่าเป็นสัตว์ชนิดไหน ต่อมาในปลายปี ค.ศ. 2005 สถานะดังกล่าวก็ได้ถูกยกเลิกไป แต่ทว่ามีการตั้งสถานีวิจัยโดยรัฐบาลขึ้นที่ทะเลสาบ โดยมีเจ้าหน้าที่เฝ้าประจำอยู่ตลอด 24 ชั่วโมง โดยมีการติดตั้งกล้องวิดีโอถ่ายทอดสดตลอดจากทั้งริมฝั่งทะเลสาบ ใต้น้ำผิว และพื้นผิวน้ำ แต่ก็ยังมิได้หลักฐานยืนยันเป็นชิ้นเป็นอันได้ แต่ทว่ามีวิดีโออยู่สองชิ้นที่น่าสนใจ คือ เห็นอะไรบางอย่างเหมือนส่วนหัวและมีลำคอหรือส่วนลำตัวยาวสีขาวเคลื่อนไหวอยู่ในน้ำ และอีกชิ้นเป็นวิดีโอที่ดูเหมือนว่ามีสิ่งมีชีวิตสองตัวกำลังว่ายน้ำอยู่ในทะเลสาบ โดยที่นักชีววิทยาเชื่อว่า สิ่งที่เข้าใจว่าเป็นสตูร์เควออูยือเริตอาจจะเป็นปลาไพก์ ซึ่งเป็นปลาน้ำจืดกินเนื้อขนาดใหญ่ ที่มีฟันแหลมคมในปาก และมีจะงอยปากแหลมยาวก็เป็นได้

อ้างอิง
-------

1. 1 2 3  Cancino, Viviana (2016-12-22). "Destination Truth S05E04 Alien Invaders and Swedish Lake Monster". *Destination Truth*. สืบค้นเมื่อ 2016-12-23.
2. ↑  "Jata and Kata". Storsjoodjuret.com. คลังข้อมูลเก่าเก็บจากแหล่งเดิมเมื่อ 2008-08-31. สืบค้นเมื่อ 2008-06-29.
3. ↑  "Fridlysningen". Storsjoodjuret.com. คลังข้อมูลเก่าเก็บจากแหล่งเดิมเมื่อ July 26, 2009. สืบค้นเมื่อ 2009-09-10.

แหล่งข้อมูลอื่น
---------------

* Official page of Storsjöodjuret (sv), (อังกฤษ), (เยอรมัน)
* Great Lake Monster Website (อังกฤษ)
* Unknownexplorers.com - Storsie (อังกฤษ)


คอมมอนส์ มีภาพและสื่อเกี่ยวกับ:  
**สตูร์เควออูยือเริต**
**วัดโปรยฝน** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลหนองสามวัง อำเภอหนองเสือ จังหวัดปทุมธานี มีที่ดินตั้งวัด 12 ไร่ 3 งาน 41 ตารางวา

วัดโปรยฝนสร้างเมื่อ พ.ศ. 2441 โดยมีคุณหญิงสนาน อมาตยกุลและคุณภัทร อมาตยกุล เป็นผู้ถวายที่ดินและดำเนินการก่อสร้างวัด เดิมมีนามว่า **วัดทรามสงวน** ต่อมาประชาชนทั่วไป เรียกว่า "วัดโปรยฝน" และใช้เป็นนามวัดสืบต่อมาจนถึงทุกวันนี้ ชื่อของวัดมาจากเหตุการณ์ที่ปรากฏขึ้นในแต่ละปีนั้นไม่ว่าจะเป็นเทศกาลต่าง ๆ เช่นเทศกาลเข้าพรรษาหรือออกพรรษา ตรุษไทย บวชนาคและงานประจำปีจะมีฝนโปรยลงมาและตกมาทุกครั้งถือว่าอัศจรรย์ยิ่งนัก วัดโปรยฝนได้รับพระราชทานวิสุงคามสีมาเมื่อวันที่ 13 พฤศจิกายน พ.ศ. 2478 ได้ดำเนินการผูกพัทธสีมา เมื่อประมาณ พ.ศ. 2478

อาคารเสนาสนะโดยมีอุโบสถกว้าง 6 เมตรยาว 12 เมตร สร้างเมื่อ พ.ศ. 2510 กุฎิสงฆ์จำนวน 5 หลังส่วนมากเป็นอาคารไม้ หอสวดมนต์ ศาลาการเปรียญสร้างโดยหลวงพ่อเกตุได้นำญาติโยมโดยมีนายละออง เพ็ชสมร อุปถัมภ์ ปูชนียวัตถุนอกจากนี้ยังมีพระปางประธานพรหน้าตักกว้าง 5 เมตร สูง 7 เมตร อยู่ข้างโบสถ์พร้อมทั้งประธานในอุโบสถที่ศักดิ์สิทธิ์แบบสุโขทัยหน้าตักกว้าง 43 นิ้ว ปางมารวิชัย

อ้างอิง
-------

1. ↑  "วัดโปรยฝน". ศูนย์ข้อมูลกลางทางวัฒนธรรม.
2. ↑  "วัดโปรยฝน คลอง11 ปทุมธานี".[*ลิงก์เสีย*]
3. ↑  "แหล่งท่องเที่ยวแห่งใหม่อำเภอหนองเสือปั่นจักรยานชมส่วนกราบไหว้สิ่งศักดิ์สิทธิ์วัดป่าและวัดโปรยฝนคลอง 11 อ.หนองเสือ จ.ปทุมธานี". เปิดข่าว.
พิกัดภูมิศาสตร์: 59°19′30″N 18°04′15″E﻿ / ﻿59.32500°N 18.07083°E﻿ / 59.32500; 18.07083

สตูทอร์เยท
**สตูทอร์เยท** (สวีเดน: *Stortorget*; ภาษาสวีเดน: [ˈstûːˌʈɔrjɛt]; "จัตุรัสใหญ่") เป็นจัตุรัสสาธารณะในย่านเมืองเก่ากัมลาสตานใจกลางสต็อกโฮล์ม ประเทศสวีเดน และเป็นจัตุรัสที่เก่าแก่ที่สุดของเมือง ศูนย์กลางทวประตัวิศาสตร์นี้เริ่มต้นมีมาตั้งแต่การกระจุกตัวกันของคนในสมัยยุคกลาง ในปัจจุบัน จัตุรัสนี้เป็นสถานที่ท่องเที่ยวสำคัญ เช่นเดียวกันกับเป็นพื้นที่เปิดสำหรับการแสดงและการประท้วง และเป็นที่รู้จักดีจากตลาดคริสต์มาสของจัตุรัส

อาคารสำคัญที่รายล้อมจัตุรัสนี้อยู่เช่น อาคารตลาดหุ้น, อาสนวิหารสต็อกโฮล์ม และพระราชวังหลวง

อ้างอิง
-------

1. ↑  "Innerstaden: Gamla stan". *Stockholms gatunamn* (ภาษาสวีเดน) (2nd ed.). Stockholm: Kommittén för Stockholmsforskning. 1992. p. 74. ISBN 91-7031-042-4.
2. ↑  Glase, Béatrice; Gösta Glase (1988). "Inre Stadsholmen". *Gamla stan med Slottet och Riddarholmen* (ภาษาสวีเดน) (3rd ed.). Stockholm: Bokförlaget Trevi. pp. 38–41. ISBN 91-7160-823-0.

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**สตูทอร์เยท**

* Bakery of the Stockholm's City Mission (ในภาษาสวีเดน)
* Conference and reception rooms of the Stockholm´s City Mission (ในภาษาสวีเดน)
* Stortorgskällaren—official site
* visit-stockholm.com—Panorama of Stortorget (QTVR)
* Mäster Olofsgården (ในภาษาสวีเดน)
ทีมบูโรสโฮเซ
ตราสัญลักษณ์ในอดีต
**บูโรสโฮกกี** (สวีเดน: *Borås Hockey*) หรือชื่อเดิม **บูโรสโฮเซ** (สวีเดน: *Borås HC*) เป็นสโมสรฮอกกี้น้ำแข็งระดับอาชีพสัญชาติสวีเดนซึ่งตั้งฐานอยู่ในบูโรส และลิขิต เนียมวัน ผู้เป็นนักกีฬาฮอกกี้น้ำแข็งทีมชาติไทย ได้เคยสร้างผลงานให้แก่ทีมนี้ในช่วง ค.ศ. 1993 ถึง 1996 ตลอดจน ค.ศ. 2004 และ 2005 

เดือนพฤษภาคม ค.ศ. 2011 ทางสโมสรได้เปลี่ยนชื่อจาก*บูโรสโฮเซ* มาเป็น**บูโรสโฮกกี** ปัจจุบัน ทีมนี้เล่นอยู่ในดิวิชัน 1 ซึ่งเป็นลีกระดับสามตั้งแต่ฤดูกาล 2012–13

สโมสรนี้ลงแข่งขันอย่างต่อเนื่องในลีกระดับสองอย่างโฮกกีแอลสเวนสกานระหว่าง ค.ศ. 2007 ถึง 2012 แต่เนื่องจากปัญหาทางเศรษฐกิจของลีกโฮกกีแอลสเวนสกาน ซึ่งได้มีการประกาศ ณ วันที่ 27 มิถุนายน ค.ศ. 2012 ว่าพวกเขาจะไม่ให้อีลิทไลเซนส์แก่บูโรสโฮเซสำหรับฤดูกาล 2012-13 และทางสโมสรได้รับการผลักไสไปยังดิวิชัน 1 แทน ซึ่งทางสโมสรได้ยื่นอุทธรณ์การตัดสินต่อสมาคมฮอกกี้น้ำแข็งสวีเดน แต่การอุทธรณ์ก็ได้รับการปฏิเสธอย่างเป็นผลเมื่อวันที่ 6 กรกฎาคม ค.ศ. 2012

ผู้เล่นรายสำคัญ
---------------

* นิโคไล ดอซเดตสกี (ค.ศ. 1989–1995)
* เซอร์เก โฟกิน (ค.ศ. 2002–2005)
* สเตฟาน พาร์ชอน (ค.ศ. 1986–1990)
* ฟาบิออง บรุนสตอร์ม (ค.ศ. 2006–2007)
* มาเทียส เรียมสตัม (ค.ศ. 2008–)

อ้างอิง
-------

1. ↑  Eliteprospects.com - Likit Neimwan Andersson
2. ↑  Likit Andersson - player profile and career stats
3. ↑  (980216).gm Likit Andersson letar ny klubb:"Jag har blivit dåligt behandlad"[*ลิงก์เสีย*]
4. ↑  (2771438).gm "Borås HC blir Borås Hockey: "Men vi vill inte kallas BH"". Borås Tidning. 11 May 2011. `{{cite web}}`: ตรวจสอบค่า `|url=` (help)[*ลิงก์เสีย*]
5. ↑  Asplöven förbereder som ersättare. Sportbladet 27 June 2012
6. ↑  Pettersson, Robert (2012-07-06). "Borås överklagan avslogs". *Hockeysverige* (ภาษาสวีเดน). สืบค้นเมื่อ 2012-07-10.

แหล่งข้อมูลอื่น
---------------

* Officiell webbplats
**บู๊นจ๋า** (เวียดนาม: *bún chả*) เป็นขนมจีนชนิดหนึ่งในเวียดนาม โดยเป็นการรับประทานขนมจีนกับหมูย่าง ซึ่งมีทั้งหมูสับเป็นก้อนย่างหรือหมูสามชั้นย่าง โดยจะผสมคาราเมลลงไปทำให้หมูย่างมีกลิ่นหอมเฉพาะตัว และกินคู่กับซอสรสเค็มหวานที่ใส่มะละกอดองและแคร์รอตดอง กินกับผักหลายชนิด ได้แก่ ผักกาดหอม ผักชี ผักบุ้งสายหรือผักบุ้งจักเป็นฝอย ถั่วงอก อาหารนี้เป็นของชาวเวียดนามภาคเหนือ มีชื่อเสียงมากที่ฮานอยที่เรียกว่า "บู๊นจ๋าห่าโหน่ย" อาหารที่มีลักษณะใกล้เคียงกันนี้ในเวียดนามภาคใต้เรียก "บู๊นถิตเนื้อง" (*bún thịt nướng*)

อ้างอิง
-------

* นันทนา ปรมานุศิษฏ์. **โอชาอาเซียน.** กรุงเทพฯ : มติชน, 2556, หน้า 173-174.

1. ↑  Daniel Hoyer (2009), *Culinary Vietnam*, Gibbs Smith, p. 102, ISBN 978-1-4236-0320-7, สืบค้นเมื่อ 2011-01-21

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**บู๊นจ๋า**

* Bún chả hàng mành - bún chả Đắc Kim số 1 Hàng Mành, a favorite spot for bún chả in Hanoi
* www.thingsasian.com The Bun Cha Obsession 1995
* buncha54.blogspot.com Bun Cha 54, A famous place for Bun Cha at 54 Dinh Tien Hoang, District 1, Ho Chi Minh City, Vietnam
ตน **จีน อับดุลละฮ์** (สกุลเดิม: ดันเกอร์; เกิด: 29 กรกฎาคม พ.ศ. 2496) เป็นภรรยาคนที่สองของอดีตนายกรัฐมนตรีของประเทศมาเลเซีย อับดุลละฮ์ อะฮ์มัด บาดาวี ซึ่งสมรสใหม่หลังจากภรรยาคนแรกของเขาได้เสียชีวิตไปก่อนหน้านี้

ประวัติ
-------

จีน อับดุลละฮ์ เกิดเมื่อวันที่ 29 กรกฎาคม พ.ศ. 2496 ในกัวลาลัมเปอร์ ประเทศมาเลเซีย เกิดในครอบครัวชาวมาเลเซียเชื้อสายโปรตุเกสที่นับถือศาสนาคริสต์นิกายโรมันคาทอลิก เป็นบุตรีของนายแมทธิว ดันเกอร์ โดยเธอเป็นบุตรคนโต และมีน้องอีก 4 คน สำเร็จการศึกษาจากโรงเรียนมัธยมอัสซันตา (Assunta Secondary School) ในเปอตาลิงจายา รัฐเซอลาโงร์

จีนได้หันมานับถือศาสนาอิสลามเมื่อเธออายุ 23 ปี  เมื่อเธอแต่งงานกับสามีคนแรกอุซมัน มะฮ์มุด (Osman Mahmood) น้องชายของเอ็นดน มะฮ์มุด ภรรยาคนแรกของอับดุลละฮ์ อะฮ์มัด บาดาวี

หน้าที่การงาน
-------------

เธอได้ทำงานในกิจการโรงแรม ซึ่งรวมไปถึงกัวลาลัมเปอร์ฮิลตัน และโรงแรมแพนแปซิฟิก ขณะเดียวกันเธอคือผู้ดูแลที่พักทางการรัฐบาลมาเลเซียในขณะที่อับดุลละฮ์ อะฮ์มัด บาดาวียังดำรงตำแหน่งรองนายกรัฐมนตรีอยู่ และเธอยังเป็นผู้จัดการของซรีเปอร์ดานาซึ่งเป็นที่พักของนายกรัฐมนตรี เมื่อนายบาดาวีเป็นนายกรัฐมนตรี

ครอบครัว
--------

จีนได้สมรสครั้งแรกกับอุซมัน มะฮ์มุด (Osman Mahmood) น้องชายของเอ็นดน มะฮ์มุด ภรรยาคนแรกของอับดุลละฮ์ อะฮ์มัด บาดาวี โดยเธอกับนายมะฮ์มุดมีบุตรสาวด้วยกัน 2 คน คือ นาเดีย กีมี (Nadiah Kimie) และนาดีน กีมี (Nadene Kimie) โดยนาเดียทำงานเกี่ยวกับการคมนาคม ส่วนนาดีนทำงานในด้านแฟชั่น

คำนำหน้าชื่อ
------------

เมื่อจีนสมรสกับอับดุลลาห์ อาหมัด บาดาวี คำนำหน้าชื่อของเธอจึงเป็น *ดาตินเซอรี* (Datin Seri) ส่วนคำนำหน้าของนายบาดาวีคือ *ดาโต๊ะ ซรี* (Dato' Seri) ต่อมาเมื่อวันที่ 3 เมษายน พ.ศ. 2552 เธอได้เข้าเฝ้ายังดีเปอร์ตวนอากงสมเด็จพระราชาธิบดีสุลต่าน มีซัน ไซนัล อาบีดินที่พระราชวังอิสตานา นการาพระราชทานเครื่องราชอิสริยภรณ์เซอรีเซอเตียมะฮ์โกตา (Seri Setia Mahkota) เมื่อเธอได้รับเครื่องราชอิสริยภรณ์ชิ้นนี้ คำนำหน้าชื่อเธอจึงเปลี่ยนเป็น *ตน* นำหน้าชื่อของเธอ ซึ่งถูกปฏิบัติมาหลังจากการลงจากตำแหน่งนายกรัฐมนตรีของสามีเธอ โดยนายกคนต่อมาคือนาจิบ ราซัก

อ้างอิง
-------

1. 1 2  "Jeanne Abdullah: I am proud to be a Muslim เก็บถาวร 2015-04-02 ที่ เวย์แบ็กแมชชีน." *Asia One News*. Sunday 10 August 2008. Retrieved on 27 September 2009.
2. ↑  "Prime Minister To Wed Jeanne Abdullah Saturday". Bernama. 6 มิถุนายน ค.ศ. 2007. คลังข้อมูลเก่าเก็บจากแหล่งเดิมเมื่อ 2011-02-15. สืบค้นเมื่อ 2009-11-12. `{{cite news}}`: ตรวจสอบค่าวันที่ใน: `|date=` (help)
3. ↑  Carolyn, Hong (7 มิถุนายน ค.ศ. 2007). "Abdullah's bride-to-be no stranger to his family". The Straits Times. คลังข้อมูลเก่าเก็บจากแหล่งเดิมเมื่อ 2007-10-10. สืบค้นเมื่อ 2009-11-12. `{{cite news}}`: ตรวจสอบค่าวันที่ใน: `|date=` (help); ไม่รู้จักพารามิเตอร์ `|coauthors=` ถูกละเว้น แนะนำ (`|author=`) (help)

| * ด
* ค
* ก
ภริยานายกรัฐมนตรีมาเลเซีย |
| --- |
| ชารีฟะฮ์ รดเซียะฮ์ บารักบะฮ์ **·** ราฮะฮ์ โนอะฮ์ **·** ซูไฮลา โนอะฮ์ **·** ซีตีฮัซมะฮ์ โมฮามัด อาลี **·** เอ็นดน มะฮ์มุด อัมบัก **·** จีน อับดุลละฮ์ **·** รซมะฮ์ มันโซร์ **·** นูร์ไอนี อับดุล ระฮ์มัน **·** มูไฮนี ไซนัล อาบีดิน **·** วันอาซีซะฮ์ วันอิซมาอิล | Flag of Malaysia |
แสงเลเซอร์เป็นแสงอาพันธ์
**อาพันธ์** (สันสกฤต: आबन्ध) หรือ **โคฮีเรนซ์** (coherence) เป็นหนึ่งในสมบัติของคลื่น โดยเป็นสมบัติที่แสดงระดับของความที่คลื่นมีเฟสตรงกัน ซึ่งบ่งบอกถึงความง่ายในการเกิดการแทรกสอด ถ้าคลื่นแสงเป็นแสงเอกรงค์จะเกิดการแทรกสอดกันเสมอ คำตรงกันข้ามกับอาพันธ์คือ **อนาพันธ์** (incoherence)

ภาพรวม
------

การแทรกสอดหมายถึงการที่คลื่นหลาย ๆ ลูกแผ่มาซ้อนทับกันแล้วเกิดการเสริมหรือหักล้างทำให้แอมพลิจูดเพิ่มหรือลดลง เพื่อให้สังเกตการแทรกสอดได้อย่างชัดเจน จำเป็นต้องมีความสอดคล้องกันของเฟสและแอมพลิจูดของคลื่นที่ทับซ้อนกัน ถ้าคลื่นสองลูกที่มีความถี่เท่ากันซ้อนทับกัน และแอมพลิจูดและเฟสของคลื่นมีความสัมพันธ์ในระดับหนึ่ง คลื่นที่รวมกันจะมีความเข้มคงที่ ตัวอย่างเช่น ถ้าคลื่นสองลูกมีแอมพลิจูดเท่ากันแต่เฟสต่างกัน 180° คลื่นจะซ้อนทับแล้วหักล้างกันหายไป ถ้าทั้งแอมพลิจูดและเฟสเท่ากัน จะสร้างเป็นคลื่นที่มีแอมพลิจูดเป็น 2 เท่า ในกรณีนี้ สามารถเกิดริ้วการแทรกสอดขึ้นได้จากการซ้อนทับกันของคลื่นทั้งสองที่มีความต่างเฟสต่างกันในบริเวณต่าง ๆ อย่างไรก็ตาม หากแอมพลิจูดและเฟสของคลื่นทั้งสองมีการผันแปรแบบสุ่ม ความเข้มของคลื่นที่รวมกันก็จะผันแปรแบบสุ่มเช่นกัน และจะไม่ปรากฏริ้วการแทรกสอดใด ๆ ขึ้น

จะเรียกว่าคลื่นสองคลื่นมีความเป็น**อาพันธ์**กันหากแอมพลิจูดและเฟสของคลื่นสัมพันธ์กันและสามารถก่อให้เกิดริ้วการแทรกสอดได้ หากความสัมพันธ์ของแอมพลิจูดและเฟสระหว่างทั้งสองเปลี่ยนแปลงแบบสุ่มและไม่สามารถเกิดริ้วของการแทรกสอดได้ จะเรียกว่าคลื่นนั้นเป็น**อนาพันธ์**กัน

แนวคิดของอาพันธ์ถูกนำมาใช้ครั้งแรกในด้าน ทัศนศาสตร์ เพื่ออธิบายความอ่อนไหวของคลื่นแสงที่จะรบกวน แต่ปัจจุบันยังถูกนำมาใช้ในด้านอื่น ๆ เช่น สวนศาสตร์ และรวมถึง กลศาสตร์ควอนตัม

อ้างอิง
-------

1. ↑  M.Born; E. Wolf (1999). *Principles of Optics* (7th ed.). Cambridge University Press. ISBN 978-0-521-64222-4.